
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. szeptember 18-án tartandó munkaterv szerinti ülésére

2. napirendhez

Tárgy:
Estikék Idősek Otthona munkájáról szóló beszámoló megtárgyalása
Tisztelt Képviselő-testület!

A helyi önkormányzatokról szóló 1990. évi LXV. törvény 8. § (4) bekezdése, illetve a szociális igazgatásról és szociális ellátásokról szóló 1993. évi III. törvény 86. § (1)-(2) bekezdése alapján a szociális ellátások körében önkormányzatunk köteles biztosítani az étkeztetést, a házi segítségnyújtást, a családsegítést és az idősek nappali ellátását.

Ezeket a feladatokat Önkormányzatunk részben saját intézményrendszerrel, részben különböző önkormányzati társulások útján látja el. Lehetőség van arra, hogy az Önkormányzat további – nem kötelező – feladatokat is ellásson, akár magán szolgáltatóval kötött feladat-ellátási szerződés keretében, amire példa az Estikék Idősek Otthona Alapítvánnyal kötött szerződés is.

Önkormányzatunk 2005-ben kötött feladat-ellátási szerződést az Estikék Idősek Otthona Alapítvánnyal, illetve a MEDI-SÁP Bt.-vel idősotthoni ellátás biztosítására. A megkötött szerződés szerint az Alapítvány vállalta, hogy elsősorban Sülysáp lakosságát látja el, illetve, hogy évi 2 apartman vonatkozásában lakókijelölési jogot biztosít az Önkormányzat számára. Az intézmény vezetője továbbá kötelezettséget vállalt arra is, hogy évente egy alkalommal beszámol az intézmény működéséről, aminek idén a mellékelt beszámolóval tett eleget.

Kérem a tisztelt Képviselő-testületet, hogy a beszámolót megtárgyalni szíveskedjen. 
…/2013. (IX. 18.) ÖKT határozati javaslat

Sülysáp Nagyközség Önkormányzatának Képviselő-testülete az Önkormányzat és az Estikék Idősek Otthona Alapítvány között fennálló feladat-ellátási szerződés alapján, az intézmény elmúlt évi munkájáról szóló beszámolót elfogadja.
Határidő: azonnal
Felelős: polgármester
Sülysáp, 2013. szeptember 11.

Horinka László s.k.


polgármester
Láttam! Sülysáp, 2013. szeptember 12. 
Tóth Krisztina s.k. jegyző
PAGE  
1/1

